da en da nl ca da da de es da da de da da da da da en da da da de ceb da zh da da de da da da da da da da da da da da da da nl da en da da es nl da
LGBT+ personer oplever mere mistrivsel, vold og diskrimination end befolkningen generelt | Transportministeriet
9.8.2022 08:34:45 CEST | Transportministeriet
Ny undersøgelse fra VIVE slår fast, at LGBT+ personer generelt har lavere uddannelsesniveau, lavere beskæftigelse, lavere livstilfredshed, mere ensomhed, dårligere helbred, færre sociale relationer og er mere udsatte for vold og diskrimination end befolkningen generelt. Den viser også, at der er store forskelle inden for LGBT+ gruppen.
Undersøgelsen fra VIVE har set på homo-, biseksuelle og transpersoners levevilkår og samfundsdeltagelse i forhold til den øvrige befolkning. Selvom der de seneste år er sket en forbedring i LGBT+ personers rettigheder, oplever gruppen stadig større mistrivsel end befolkningen generelt. Undersøgelsen viser bl.a., at homo- og biseksuelle dobbelt så ofte oplever at have været udsat for diskrimination i forhold til heteroseksuelle. For transpersoner er det seks ud af ti, der har oplevet diskrimination.
- Vi skal blive ved med at kæmpe for LGBT+ personers rettigheder og ligestilling. Undersøgelsen taler sit tydelige sprog. LGBT+ personer oplever stadig større mistrivsel og udfordringer end andre i Danmark. Jeg glæder mig derfor til snart at offentliggøre regeringens nye LGBT+ handlingsplan. For vi er ikke i mål. Vi skal ikke acceptere, at seksuel orientering og kønsidentitet giver et dårligere liv eller færre muligheder.
Inden for LGBT+ gruppen er der på en række områder forskelle i trivslen og udfordringerne. Transpersoner er en særligt udsat gruppe. 41,8 pct. af transpersoner angiver, at de har oplevet vold, og kun 52,3 pct. er i beskæftigelse mod 87 pct. for den øvrige befolkning. En anden særligt udsat gruppe er biseksuelle, og særligt biseksuelle kvinder. Her har 54,8 pct. alene grundskolen eller gymnasiet som højeste fuldførte uddannelse. For homo- og heteroseksuelle kvinder er det 27,5 pct. og 32 pct. Derudover har 31,9 pct. af biseksuelle kvinder oplevet psykisk vold. Det gælder 25,1 pct. af homoseksuelle kvinder og 17,4 pct. af de heteroseksuelle kvinder.
På en række områder viser undersøgelsen, at homoseksuelle klarer lige så godt som den øvrige befolkning, men samtidig er der også centrale steder, hvor homoseksuelle oplever udfordringer. F.eks. oplever homoseksuelle mænd (14 pct.) mere end dobbelt så ofte som heteroseksuelle mænd (6,6 pct.), at de i mindre grad eller slet ikke har indflydelse på deres eget liv. For homoseksuelle kvinder har 30,5 pct. oplevet fysisk vold, psykisk vold og/eller seksualiseret vold, mens det er 19,6 pct. hos heteroseksuelle kvinder.
Undersøgelsen er udarbejdet på baggrund af den store SHILD-befolkningsundersøgelse, der blev sendt ud til 38.000 mennesker og hvor de homo- og biseksuelle respondenter er identificeret. Transpersonerne er identificeret via en opgørelse fra Danmarks Statistik over personer, der har skiftet juridisk køn. Besvarelserne fra respondenterne er suppleret med registerdata.
Kortlægning af homo- og biseksuelles samt transpersoners levevilkår og samfundsdeltagelse.pdf
Frederiksholms Kanal 27 F
41 71 27 00http://www.trm.dk
Følg pressemeddelelser fra Transportministeriet
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Transportministeriet
Yderligere 140 millioner kroner i ekstraordinært tilskud til trafikselskaberne1.10.2022 11:31:15 CEST | Pressemeddelelse
Regeringen har besluttet at yde et ekstraordinært tilskud på 140 mio. kr. til de regionale trafikselskaber for at understøtte kollektiv transport i hele landet.
Regeringen vil indføre nultolerance for bilister med lattergas i blodet29.9.2022 05:59:01 CEST | Pressemeddelelse
Flere politikredse oplever i stigende grad problemer med, at bilister sætter sig bag rattet efter at have inhaleret lattergas. I dag er det ikke i sig selv strafbart, og regeringen vil derfor nu indføre nultolerance for kørsel med lattergas i blodet.
Tre danske indenrigsfærger får tilskud til grøn omstilling23.9.2022 14:06:55 CEST | Pressemeddelelse
Tre kommunalt drevne indenrigsfærger får i alt 49,5 millioner til mere klimavenlig sejlads.
Regeringen giver yderligere 125 mio. kr. til den kollektive transport efter covid-1920.9.2022 09:55:03 CEST | Pressemeddelelse
Regeringen giver ekstraordinært tilskud til trafikselskaberne efter covid-19. Samtidig skal parterne samarbejde om at få flere passagerer tilbage i busserne.
275 millioner kroner til grønne tog på privatbanerne9.9.2022 13:02:47 CEST | Pressemeddelelse
Partierne bag Infrastrukturplan 2035 er nu enige om hvordan puljen til ladeinfrastruktur til batteritog på privatbanerne skal udmøntes for at fremme den grønne omstilling.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022